“โรบินฮู้ด” เปิดจ่ายเงินผ่าน “ทรูมันนี่” เพิ่มความสะดวกลูกค้า
“โรบินฮู้ด” เปิดจ่ายเงินผ่าน “ทรูมันนี่” ตอบโจทย์ความต้องการของลูกค้า พร้อมดึงดูดกลุ่มผู้ใช้รายใหม่เข้ามายังแอปพลิเคชัน
“โรบินฮู้ด” เปิดจ่ายเงินผ่าน “ทรูมันนี่” ตอบโจทย์ความต้องการของลูกค้า พร้อมดึงดูดกลุ่มผู้ใช้รายใหม่เข้ามายังแอปพลิเคชัน
20 ก.พ. 2566

นายศรัณย์ ชินสุวพลา ประธานเจ้าหน้าที่ฝ่ายการตลาด บริษัท เพอร์เพิล เวนเจอร์ส จำกัด  กล่าวว่า Robinhood เน้นการชำระเงินแบบไร้เงินสดด้วยระบบการชำระเงินแบบดิจิทัลเพย์เมนต์ 100% ที่ให้ลูกค้าสามารถเลือกชำระค่าอาหาร หรือบริการอื่นๆ ของ Robinhood ผ่านการตัดบัญชีในโมบายแบงก์กิ้ง หรือตัดบัตรเครดิต บัตรเดบิต เพื่อตอบโจทย์พฤติกรรมของผู้บริโภคในยุคดิจิทัลที่เน้นใช้จ่ายผ่านช่องทางดิจิทัลเป็นหลัก พร้อมทั้งช่วยผลักดันและสนับสนุนสังคมไร้เงินสดในประเทศไทยอย่างต่อเนื่อง และเพื่อให้ลูกค้าได้รับประสบการณ์การชำระเงินแบบไร้รอยต่อ (Seamless Customer Payment Experience)
ดังนั้น Robinhood จึงได้ขยายวิธีการชำระเงินสู่กระเป๋าเงินอิเล็กทรอนิกส์ (Wallet) โดยได้ร่วมมือกับ “TrueMoney” (ทรูมันนี่) เพิ่มทางเลือกในการชำระเงินที่สะดวก รวดเร็ว และปลอดภัยให้กับลูกค้า Robinhood ผ่านทรูมันนี่  โดยหวังเป็นอย่างยิ่งว่าความร่วมมือในครั้งนี้จะสามารถตอบโจทย์ความต้องการของลูกค้าด้านการชำระเงินในยุคดิจิทัลที่หลากหลายได้มีประสิทธิภาพมากยิ่งขึ้น พร้อมดึงดูดกลุ่มผู้ใช้รายใหม่เข้ามายังแอปพลิเคชัน
ด้านนายกรวุฒิ ปวิตรปก ผู้อำนวยการฝ่ายทางพาณิชย์ บริษัท ทรูมันนี่ จำกัด กล่าวว่า ที่ผ่านมา ทรูมันนี่ ได้พัฒนานวัตกรรมและฟีเจอร์ใหม่อยู่ตลอดเพื่อส่งมอบประสบการณ์ที่ดีที่สุดแก่ลูกค้า  ทั้งยังมุ่งมั่นขยายพันธมิตรทางธุรกิจอย่างต่อเนื่องเพื่อให้ทรูมันนี่เป็นแพลตฟอร์มทางการเงินที่ครอบคลุมทุกไลฟ์สไตล์การใช้จ่ายในชีวิตประจำวันของผู้บริโภค ไม่ว่าจะเป็นด้านความบันเทิง ช้อปปิ้งสินค้าอุปโภคบริโภค รวมไปถึงใช้จ่ายในร้านอาหารต่างๆ ทั้งแบบออฟไลน์และออนไลน์  ดังนั้นการร่วมมือกับ Robinhood ในครั้งนี้ นับเป็นการช่วยอำนวยความสะดวกให้แก่ผู้บริโภค และเติมเต็มประสบการณ์การใช้งานด้วยช่องทางการชำระเงินที่รวดเร็ว และปลอดภัย สอดรับกับกระแสสังคมไร้เงินสดในประเทศไทยที่กำลังเติบโตขึ้นอีกด้วย
พิเศษสุด สำหรับลูกค้า Robinhood เมื่อชำระค่าอาหาร และบริการอื่นๆ ผ่านทรูมันนี่ รับส่วนลดสูงถึง 100 บาท ตั้งแต่วันที่ 20 ก.พ. 66 – 31 พ.ค. 66 นี้เท่านั้น สอบถามรายละเอียดเพิ่มเติมติดต่อ Robinhood Call Center โทร. 02 777 7564
รายละเอียดสิทธิพิเศษสำหรับลูกค้า Robinhood เมื่อใช้จ่ายผ่านทรูมันนี่
Robinhood Food
ลูกค้าใหม่ Robinhood รับส่วนลดพิเศษ 50 บาท เพียงกรอกโค้ด HITMW50 เมื่อสั่งซื้ออาหารหรือเครื่องดื่มขั้นต่ำ 150 บาท (จำกัดจำนวน 10,000 สิทธิ์ 1 ท่าน/ 1 สิทธิ์ ตลอดระยะเวลาแคมเปญ)
ลูกค้าปัจจุบัน Robinhood รับส่วนลดพิเศษ 50 บาท เพียงกรอกโค้ด RBHTMW50 เมื่อสั่งซื้ออาหารหรือเครื่องดื่มขั้นต่ำ 250 บาท (จำกัดจำนวน 10,000 สิทธิ์ 1 ท่าน/ 1 สิทธิ์ ตลอดระยะเวลาแคมเปญ)
Robinhood Mart
ลูกค้าปัจจุบัน Robinhood รับส่วนลดพิเศษ 100 บาท เพียงกรอกโค้ด RBHMTMW100 เมื่อสั่งของขั้นต่ำ 300 บาท (จำกัดจำนวน 3,000 สิทธิ์ จำกัด 1,000 สิทธิ์/ เดือน และ 1 ท่าน/ 1 สิทธิ์/ เดือน สูงสุด 3 สิทธิ์ ตลอดระยะเวลาแคมเปญ)